L 12/20
LV
Eiropas Savienības Oficiālais Vēstnesis
13.1.2023.
(41)
Tā kā daži no šiem faktoriem, kas 2017. gadā attīstījās pozitīvi, 2018. gadā mainījās pretējā virzienā (sk. tālāk jaunākās norises un gaidāmos rādītājus attiecībā uz tērauda un izejvielu cenām, kā arī gaidāmās patēriņa tendences), situācijā, kad bija gaidāms importa spiediena pieaugums apjoma un cenu ziņā, tā ietekme uz Savienības ražošanas nozares finanšu stāvokli būtu negatīva.
(42)
Citiem vārdiem sakot, lai gan Savienības ražošanas nozare spēja daļēji atveseļoties, pateicoties vairāku svarīgu faktoru kumulatīvai pozitīvai attīstībai tirgū un lēnākam importa pieaugumam 2017. gadā salīdzinājumā ar iepriekšējiem gadiem (51), negatīvais pavērsiens, ko lielākā daļa šo faktoru uzrādīja 2018. gada beigās, neizbēgami izraisītu Savienības ražošanas nozares stāvokļa pasliktināšanos, nepārtraukti pieaugot importa spiedienam, kuru Savienības nozare šoreiz nespētu pārciest, ņemot vērā tā apmēru un gaidāmos dominējošos tirgus apstākļus.
Tādējādi Savienības ražošanas nozares stāvoklis izmeklēšanas laikposma beigās bija tāds, ka tā bija neaizsargāta pret turpmāku importa pieaugumu.
1.2.2.
ES TAI pasākumu nozīme, veidojoties Savienības ražošanas nozares stāvoklim 2017. gadā
(43)
Šajā iedaļā Komisija sniedz nepieciešamos papildu paskaidrojumus un pamatojošos datus par TAI pasākumu nozīmi Savienības ražošanas nozares daļējas atgūšanās norisē 2017. gadā.
(44)
Pirmkārt, šim nolūkam Komisija izvēlējās 2015. un 2016. gadā noteiktos pasākumus, jo uzskatīja, ka šo pasākumu ietekmi varētu daļēji attiecināt uz Savienības ražošanas nozares darbības rādītājiem 2017. gadā (52).
Tāpēc saskaņā ar šiem parametriem pirms 2017. gada Komisija bija noteikusi sešus TAI pasākumus to ražojumu kategoriju importam, uz kurām vēlāk tika attiecināts aizsardzības pasākums (53).
(45)
Šie pasākumi bija šādi (54): Komisijas Īstenošanas regula (ES) 2015/501 (55), Komisijas Īstenošanas regula (ES) 2016/181 (56), Komisijas Īstenošanas regula (ES) 2016/1778 (57), Komisijas Īstenošanas regula (ES) 2016/113 (58), Komisijas Īstenošanas regula (ES) 2016/1777 (59) un Komisijas Īstenošanas regula (ES) 2017/969 (60).
(51) Kopējais importa apjoms palielinājās par aptuveni 1 miljonu tonnu, un tā tirgus daļa no 2016. līdz 2017. gadam pieauga no 17,9 % līdz 18,1 %, kas gan absolūtā, gan relatīvā izteiksmē ir mazāks nekā iepriekšējo gadu pieaugums.
(52) Šajā sakarā Komisija uzskatīja, ka, piemēram, 2013. gadā noteiktais TAI pasākums būtu pārāk sens laika posms, lai to varētu saistīt ar Savienības uzlabotajiem darbības rādītājiem 2017. gadā, tāpēc izvēlētie pasākumi ir precīzāks un piemērotāks pamats analīzei.
(53) Dažos gadījumos TAI pasākuma darbības joma attiecībā uz konkrētu ražojumu, ņemot vērā KN kodus, uz kuriem tas attiecas, varpilnībā neatbilst attiecīgās ražojumu kategorijas ražojuma definīcijai saskaņā ar aizsardzības pasākumu, tāpēc šis novērtējums ir aptuvens.
(54) Atsauces uz šīm regulām attiecas uz regulām, ar kurām nosaka pagaidu pasākumu, tāpēc ka praktiskos nolūkos tika pieņemts, ka tikmēr, kamēr ir spēkā (pagaidu vai galīgais) maksājums, tam ir līdzīga ietekme uz tirgotajiem apjomiem.
Visos šajos gadījumos izmeklēšanas rezultātā tika noteikts galīgais pasākums.
(55) Komisijas Īstenošanas regula (ES) 2015/501 (2015. gada 24. marts), ar ko nosaka pagaidu antidempinga maksājumu Ķīnas Tautas Republikas un Taivānas izcelsmes plakanu nerūsējošā tērauda auksto velmējumu importam (OV L 79, 25.3.2015., 23. lpp.).
(56) Komisijas Īstenošanas regula (ES) 2016/181 (2016. gada 10. februāris), ar ko nosaka pagaidu antidempinga maksājumu konkrētu Ķīnas Tautas Republikas un Krievijas Federācijas izcelsmes auksti velmētu plakanu tērauda velmējumu importam (OV L 37, 12.2.2016., 1. lpp.).
(57) Komisijas Īstenošanas regula (ES) 2016/1778 (2016. gada 6. oktobris), ar ko nosaka pagaidu antidempinga maksājumu konkrētu Ķīnas Tautas Republikas izcelsmes karsti velmētu plakanu dzelzs, neleģētā tērauda vai cita leģētā tērauda velmējumu importam (OV L 272, 7.10.2016., 33. lpp.).
(58) Komisijas Īstenošanas regula (ES) 2016/113 (2016. gada 28. janvāris), ar ko Ķīnas Tautas Republikas izcelsmes betona stiegrojuma stieņu no tērauda, kuriem ir paaugstināta izturība pret nogurumu, importam nosaka pagaidu antidempinga maksājumu (OV L 23, 29.1.2016., 16. lpp.).
(59) Komisijas Īstenošanas regula (ES) 2016/1777 (2016. gada 6. oktobris), ar ko konkrētu Ķīnas Tautas Republikas izcelsmes neleģētā tērauda vai cita leģētā tērauda biezlokšņu importam nosaka pagaidu antidempinga maksājumu (OV L 272, 7.10.2016., 5. lpp.).
(60) Komisijas Īstenošanas regula (ES) 2017/969 (2017. gada 8. jūnijs), ar kuru nosaka galīgos kompensācijas maksājumus konkrētu Ķīnas Tautas Republikas izcelsmes karsti velmētu plakanu dzelzs, neleģētā tērauda vai cita leģētā tērauda velmējumu importam un ar kuru groza Komisijas Īstenošanas regulu (ES) 2017/649, ar ko nosaka galīgo antidempinga maksājumu konkrētu Ķīnas Tautas Republikas izcelsmes karsti velmētu plakanu dzelzs, neleģētā tērauda vai cita leģētā tērauda velmējumu importam (OV L 146, 9.6.2017., 17. lpp.).